PATVIRTINTA

Klaipėdos Gedminų progimnazijos

direktoriaus 2020 m. spalio 12 d.

įsakymu Nr. V1-64

**KLAIPĖDOS GEDMINŲ PROGIMNAZIJOS**

**2021–2026 M. SVEIKATOS STIPRINIMO PROGRAMA „AUGU SVEIKAS“**

**I SKYRIUS**

**BENDROSIOS NUOSTATOS**

1. Klaipėdos Gedminų progimnazijos (toliau – Progimnazija) 2021-2026 metų sveikatos stiprinimo programos „Augu sveikas“ (toliau – Programa) paskirtis – stiprinti Progimnazijos bendruomenės fizinę, psichinę ir dvasinę sveikatą, stiprinti sveikatos ugdymo žinias.

2. Programa parengta vadovaujantis:

2.1. Mokyklų pripažinimo sveikatą stiprinančiomis mokyklomis ir aktyviomis mokyklomis tvarkosaprašu, patvirtintu Lietuvos Respublikos sveikatos apsaugos ministro ir Lietuvos Respublikos švietimo, mokslo ir sporto ministro 2019 m. gegužės 31 d. įsakymu Nr. V-651/V-665;

2.2. 2020–2021 m. m. Progimnazijos ugdymo planu;

2.3. 2020 m. Progimnazijos veiklos planu.

3. Programą įgyvendins Progimnazijos bendruomenės nariai: administracija, pedagogai ir pagalbos mokiniui specialistai, mokiniai ir jų tėvai, aptarnaujantis personalas, sveikatos priežiūros ir sveikatinimo institucijos.

**II SKYRIUS**

**SITUACIJOS ANALIZĖ**

Progimnazijos strateginio plano prioritetiniai tikslai yra sudaryti sąlygas kokybiškam ugdymo(si) procesui organizuoti bei atnaujinti ir kurti inovatyvias edukacines erdves. Strateginiai tikslai nurodo teikti kokybiškas ugdymo paslaugas, o sveikatos ugdymas yra neatsiejama kokybiško ugdymo dalis. Progimnazijos bendruomenėje sveikatos stiprinimo ir palaikymo procesas vyksta nuolat. Progimnazijos bendruomenė dalyvauja trumpalaikiuose ir tęstiniuose projektuose, puoselėjančiuose fizinę ir psichologinę sveikatą. Progimnazijos bendruomenę apjungia dalyvavimas Mero taurės ir Lietuvos mokinių sporto žaidynių varžybose, Klaipėdos miesto ikimokyklinio ugdymo įstaigų ir miesto bendrojo ugdymo mokyklų 1–4 klasių mokinių sveikos gyvensenos skatinimo projektas „Auginu ir augu pats“, Lions Quest prevencinės programos įgyvendinimas, Sąmoningumo didinimo mėnuo BE PATYČIŲ, dalyvavimas kasmetinėje visuotinėje akcijoje „Darom“, akcijoje „Draugystės ABC“, akcijoje „Judumo savaitė“, respublikinėje mokinių teorinėje – praktinėje konferencijoje „Vaiko sveika gyvensena šiandien – galimybės ir perspektyvos“, taip pat dalyvavimas konkurse „Klaipėdos sveikiausia mokykla“, prevencinės programos „Zipio draugai“ įgyvendinimas, prevenciniai užsiėmimai „Renkuosi gyvenimą“ bei paauglių socialinių įgūdžių užsiėmimai „Tiltai“.

Kasmet rengiamos akcijos „Tylioji pertrauka“, „Ar žinai, kiek sveria tavo kuprinė?“, „Laimės diena“, „Tolerancijos diena“, akcija, skirta paminėti tarptautinę žmonių, sergančių Dauno sindromu, dieną bei daug kitų sveikatingumo akcijų. Kasmet organizuojama socialiai remtinų vaikų dieninė vasaros stovykla.

Progimnazijoje taikomi Olweus programos principai, vykdomi tėvų edukacinės programos „Laiptai. Kartu gali būti lengva“ užsiėmimai, veikia sporto būrelis „Krepšinis“, šokio studija „Šokio paletė“, tautinių šokių kolektyvas „Gedmina“. Aktyviai vykdomas fizinis ugdymas: 1–4 klasėse viena fizinio ugdymo pamoka skiriama šokiui, 32 pamokos per mokslo metus 2 klasėse skiriamos mokinių mokymui plaukti. Į ugdymo turinį integruojama Sveikatos ir lytiškumo ugdymo bei rengimo šeimai bendroji programa, Žmogaus saugos bendroji programa. 2–8 klasių vadovai įgyvendina mokinių socialines–emocines kompetencijas ugdančias prevencines programas „Laikas kartu“, „Paauglystės kryžkelės“. Mokykloje vyksta meno terapijos užsiėmimai „Mano vidinis aš“ 1–6 klasių mokiniams, turintiems elgesio ir emocijų problemų, progimnazija dalyvauja VĮ Lietuvos žemės ūkio ir maisto produktų rinkos reguliavimo agentūros programose „Pienas vaikams“, „Vaisių vartojimo skatinimas mokykloje“.

Mokinių sveikata kasmet vertinama pagal pristatytus sveikatos profilaktinius pažymėjimus, kasmet jais remiantis atliekama mokinių sveikatos analizė. Taip pat atliekami ir kiti tyrimai, kurie padeda vertinti mokinių fizinę ir psichologinę sveikatą: „Penktų klasių mokinių adaptacijos tyrimas“, „Pirmų klasių mokinių adaptacijos tyrimas“.

Progimnazijoje organizuojami įvairūs sveikos gyvensenos renginiai mokiniams: paskaitos, praktiniai užsiėmimai, akcijos, sportiniai, kūrybiniai užsiėmimai, konkursai, varžybos, išvykos, stovyklos ir kt. Juos aktyviai organizuoja ne tik sveikatos specialistė, bet ir daugelis mokytojų.

Progimnazija glaudžiai bendradarbiauja su Klaipėdos miesto visuomenės sveikatos biuru. Dar 2019 m. buvo suorganizuoti lytiškumo ugdymo mokymai ir pirmos pagalbos mokymai 8 klasių mokiniams, 1–4 klasių mokiniai dalyvavo piešinių konkurse „Klaipėda – sveikas miestas“, kuriame viena mokinė užėmė prizinę vietą. Taip pat Klaipėdos visuomenės sveikatos biuro paslaugomis naudojasi ne tik mokiniai, tačiau ir mokytojai bei visa bendruomenė. Mokytojams buvo organizuojami pirmos pagalbos mokymai bei griuvimo prevencijai skirtos mankštos, į kurias rinkosi ir mokinių tėvai. Visos išvardytos su sveikata susijusios veiklos skatina mokinius, mokytojus bei tėvus rinktis aktyvų laisvalaikį, prižiūrėti savo sveikatą, renkantis sveikatai palankų maistą, palaikyti kokybišką psichosocialinę aplinką, puoselėti gerą psichinę sveikatą.

**III SKYRIUS**

**SVEIKATOS STIPRINIMO PROGRAMOS TIKSLAS, PRIORITETAI**

**Programos tikslas** – **stiprinti mokinių ir kitų Progimnazijos bendruomenės narių fizinę, protinę, dvasinę sveikatą, gilinti sveikatos žinias bei formuoti sveikos gyvensenos įgūdžius, bendromis mokytojų, specialistų ir šeimos pastangomis.**

**IV SKYRIUS**

**SVEIKATOS STIPRINIMO PROGRAMOS UŽDAVINIAI, PRIEMONĖS, LAUKIAMI REZULTATAI IR JŲ VERTINIMO RODIKLIAI**

1 veiklos sritis. SVEIKATOS STIPRINIMO VEIKLOS VALDYMO STRUKTŪRA, POLITIKA IR KOKYBĖS UŽTIKRINIMAS

Uždavinys – sukurti Progimnazijos sveikatos stiprinimo komandą (SSG), gebančią bendradarbiauti ir plėtoti visų bendruomenės narių aktyvesnį įsitraukimą į sveikatos stiprinimo projektą

|  |  |  |  |
| --- | --- | --- | --- |
| Rodiklis | Priemonė | Priemonės įgyvendinimo data | Už priemonės įgyvendinimą atsakingi |
| 1.1. Sveikatos stiprinimo veiklas organizuojančios grupės darbas | 1.1.1. Sudaryti sveikatos stiprinimo veiklos organizacinę grupę, pasiskirstyti atsakomybėmis už veiklos sritis, įtraukti į grupės veiklą mokinius ir tėvus | 2020 m. spalis | Programos koordinatorės – direktoriaus pavaduotojos  |
| 1.1.2. Sveikatos stiprinimo veiklos organizavimo grupės pasitarimus vykdyti 3 kartus per metus | 2021–2026 m. | Programos koordinatorės – direktoriaus pavaduotojos |
| 1.2. Sveikatos stiprinimo procesų ir rezultatų vertinimas | 1.2.1. Sveikatos stiprinimo progimnazijoje analizę ir vertinimą atlikti Office365 platformoje | Kasmet gruodžio mėn.  | SSG |
| 1.2.2. Bendruomenei kiekvienų metų pabaigoje pateikti vertinimo rezultatus, o 2026 m. pabaigoje rezultatus pateikti tiek mokyklos bendruomenei, tiek Sveikatos mokymo ir ligų prevencijos centrui | Kasmet gruodžio mėn. 2026 m. gruodžio mėn. | SSG |
| 1.2.3. Vertinimo išvados panaudojamos tolimesniam sveikatos stiprinimo veiklų planavimui ir tobulinimui | Kasmet birželio – rugsėjo mėn. | SSG |
| Laukiamas rezultatas – Progimnazijoje sukurta sveikatos stiprinimo veiklos organizacinė grupė (SSG), patvirtinta direktoriaus įsakymu. Į grupės veiklą įtraukti tėvai, mokiniai, mokytojai, pagalbos mokiniui specialistai; grupės pasitarimai vyksta ne rečiau kaip kas 3 mėnesius ir yra protokoluojami. Informacija apie veiklą yra žinoma Progimnazijos bendruomenei, ataskaitos skelbiamos mokytojų tarybos posėdyje, santrauka skelbiama Progimnazijos interneto svetainėje. |

2 veiklos sritis. PSICHOSOCIALINĖ APLINKA

Uždavinys – gerinti psichosocialinį klimatą Progimnazijoje, kurti glaudesnį bendruomenės narių tarpusavio ryšį.

|  |  |  |  |
| --- | --- | --- | --- |
| Rodiklis | Priemonė | Priemonės įgyvendinimo data | Už priemonės įgyvendinimą atsakingi |
| 2.1. Numatytos priemonės gerinančios Progimnazijos bendruomenės narių tarpusavio santykius | 2.1.2. Plėtoti tradicinius ir inicijuoti naujus veiklas bei renginius, kurie suburia visą bendruomenę | 2021–2026 m. | Administracija, SSG, klasių vadovai, metodinės grupės |
| 2.1.3. Vykdyti 1, 5 klasių mokinių adaptacijos tyrimą | Kasmet sausio, lapkričio mėn. | Psichologė, VGK |
| 2.1.4. Teikiamos psichologinės konsultacijos visiems bendruomenės nariams | Pagal poreikį  | Psichologė |
| 2.1.5. Ugdyti socialines –emocines kompetencijas tęsiant prevencines programas ir užsiėmimus: „Laikas kartu, „Paauglystės kryžkelės“, „Mano vidinis aš“, „Zipio draugai“, „Renkuosi gyvenimą“ | 2021–2026 m.  | Psichologė, klasių vadovai, socialinė pedagogė |
| 2.2. Sudarytos galimybės visiems Progimnazijos bendruomenės nariams dalyvauti sveikatos stiprinimo programos vykdyme | 2.2.1. Rengti atvirų durų dienas ir kitus renginius, kuriuose sudaromos galimybės dalyvauti visiems bendruomenės nariams | 2021–2026 m.  | Administracija, klasių vadovai, pedagogai, SSG |
| 2.2.2. Į organizuojamas veiklas įtraukti mokinius, tėvus ir socialinius partnerius | 2021–2026 m.  | Administracija, klasių vadovai, pedagogai, SSG |
| 2.2.3. Ruošti mokinius dalyvauti įvairiose miesto ir respublikos organizuojamose sveikatą stiprinančiose konferencijose ir renginiuose | 2021–2026 m.  | Administracija, klasių vadovai, pedagogai, SSG |
| 2.3. Numatytos priemonės, mažinančios smurtą | 2.3.1. Tęsti Lions Quest smurto ir patyčių prevencinės programos įgyvendinimą bei toliau aktyviai taikyti Olweus programos principus | 2021–2026 m. | Administracija, klasių vadovai, pedagogai, SSG |
| 2.3.2. Toliau aktyviai dalyvauti akcijose „Sąmoningumo didinimo mėnuo BE PATYČIŲ“, „Tolerancijos diena“ | 2021–2026 m. | Klasių vadovai, pedagogai, SSG |
| 2.3.3. Bendradarbiauti su Vaiko teisių apsaugos ir įvaikinimo tarnyba, Šeimos ir vaiko gerovės centru, policijos nepilnamečių reikalų specialistais | 2021–2026 m. | Administracija, klasių vadovai, pedagogai, SSG |
| Laukiamas rezultatas– pagerėję bendruomenės narių santykiai, visi bendruomenės nariai aktyviai dalyvauja sveikatos stiprinimo programoje, visi Progimnazijos bendruomenės nariai turi galimybę gauti visapusišką psichologinę, socialinę ir pedagoginę pagalbą. |

3 veiklos sritis. FIZINĖ APLINKA.

Uždavinys – kurti saugią ir sveikatą stiprinančią, higienos reikalavimus atitinkančią Progimnazijos ugdymo aplinką, kurioje būtų užtikrinamos sąlygos skatinti fizinį aktyvumą ir sveikatai palankią mitybą.

|  |  |  |  |
| --- | --- | --- | --- |
| Rodiklis | Priemonė | Priemonės įgyvendinimo data | Už priemonės įgyvendinimą atsakingi |
| 3.1. Priemonės, užtikrinančios Progimnazijos teritorijos, patalpų priežiūrą | 3.1.1. Užtikrinti Progimnazijos patalpų atitikimą HN 21:2001 reikalavimams | 2021–2026 m.. | Administracija, visuomenės sveikatos specialistė |
| 3.1.2. Užtikrinti reikiamą patalpų valymą, vėdinimą ir saugą. Aprūpinti darbuotojus higienos priemonėmis | 2021–2026 m. | Direktoriaus pavaduotoja ūkio ir bendriesiems reikalams |
| 3.1.3. Pagal galimybes naujinti ir renovuoti Progimnazijos patalpas ir teritoriją | 2021–2026 m. | Administracija, direktoriaus pavaduotoja ūkio ir bendriesiems reikalams |
| 3.1.4. Rengti savitvarkos akcijas, talkas, dalyvauti socialinėje akcijoje „Darom“ | 2021–2026 m. | Administracija, klasių vadovai |
| 3.1.5. Progimnazijoje įrengti Tylos zonas, kur mokiniai galėtų ramiai leisti pertraukas | 2021–2026 m. | Progimnazijos taryba |
| 3.2. Priemonės, skatinančios Progimnazijos narių fizinį aktyvumą | 3.2.1. Organizuoti fizinio aktyvumo renginius Progimnazijoje bei dalyvauti profesionaliose sportinėse varžybose | 2021–2026 m.  | Fizinio ugdymo mokytojai |
| 3.2.2. Suteikti mokiniams žinių apie fizinio aktyvumo naudą | 2021–2026 m.  | Klasių vadovai, kūno kultūros mokytojai, sveikatos specialistė |
| 3.2.3. Organizuoti netradicinius užsiėmimus: pamokos baseine, žygiai šeimoms su šiaurietiško vaikščiojimo lazdomis ir pan. | 2021–2026 m. | Pradinių klasių mokytojos, fizinio ugdymo mokytojai, SSG |
| 3.3. Priemonės, sveikatai palankios mitybos organizavimui | 3.3.1. Maitinimo organizavimo pagal sveikatai palankios mitybos rekomendacijas priežiūra | 2021–2026 m.  | Sveikatos specialistė, valgyklos darbuotojos |
| 3.3.2. Sveikatai palankios mitybos žinios integruojamos į pasaulio pažinimo, biologijos, technologijų pamokų turinį | 2021–2026 m. | Pradinių klasių, dalykų mokytojai, sveikatos specialistė |
| 3.3.3. Dalyvauti ES programoje „Pieno produktai vaikams“, „Vaisių ir daržovių vartojimo skatinimas“ | 2021–2026 m. | Administracija |
| 3.3.4. Palaikyti ir toliau diegti švediško stalo principus | 2021–2026 m.  | Administracija, valgyklos darbuotojai |
| 3.3.5. Organizuoti ir dalyvauti įvairiuose konkursuose, kurie skatina sveikatai palankią mitybą | 2021–2026 m.  | Pradinių klasių mokytojai, klasių vadovai, SSG, sveikatos specialistė |
| Laukiamas rezultatas– sukurta saugesnė ir sveikatai palankesnė visiems bendruomenės nariams Progimnazijos aplinka. Progimnazijos bendruomenė aktyviau dalyvaus fizinio aktyvumo veiklose, bus stiprinami sveikatai palankios mitybos įgūdžiai bei gerės įpročiai. |

4 veiklos sritis. ŽMOGIŠKIEJI IR MATERIALINIAI IŠTEKLIAI

Uždavinys – užtikrinti racionalų Progimnazijos išteklių panaudojimą sveikatos stiprinimui ir sveikatos ugdymui.

|  |  |  |  |
| --- | --- | --- | --- |
| Rodiklis | Priemonė | Priemonės įgyvendinimo data | Už priemonės įgyvendinimą atsakingi |
| 4.1. Mokytojų ir kitų ugdymo procese dalyvaujančių asmenų kvalifikacijos tobulinimo sveikatos stiprinimo ir sveikatos ugdymo klausimais organizavimas | 4.1.1 Privalomas pirmos pagalbos ir higienos įgūdžių mokymas pagal sveikatos žinių ir įgūdžių programą | 2021–2026 m. | Direktoriaus pavaduotoja ūkio ir bendriesiems reikalams |
| 4.1.2 Progimnazijos bendruomenėje dalintis informacija apie vykstančias konferencijas bei seminarus sveikatos ugdymo ir stiprinimo tema. Skatinti juose dalyvauti visą bendruomenę | 2021–2026 m. | Administracija, SSG, sveikatos specialistė |
| 4.2. Progimnazijos bendruomenės narių pasitelkimas sveikatos ugdymui | 4.2.1 Organizuoti bendruomenės išvykas, keliones, skatinančias sveikos gyvensenos ugdymą | 2021–2026 m. | Visuomenės sveikatos specialistė, administracija, pradinių klasių mokytojai, klasių vadovai, SSG |
| 4.2.2 Organizuoti bendruomenės renginius, populiarinančius sveikos gyvensenos ugdymą | 2021–2026 m. | Visuomenės sveikatos specialistė, ,mokinių taryba, neformaliojo švietimo mokytojai, SSG |
| 4.2.3. Įtraukti mokinių tėvus į sveikatos stiprinimo veiklas Progimnazijoje | 2021–2026 m. | Visuomenės sveikatos specialistė, pradinių klasių mokytojai, klasių vadovai, SSG |
| 4.2.4. Dalyvauti Klaipėdos miesto visuomenės sveikatos biuro inicijuotose sveikatos stiprinimo veiklose | 2021–2026 m. | Visuomenės sveikatos specialistė, SSG, pradinių klasių mokytojai, klasių vadovai |
| 4.3.Apsirūpinimas metodine medžiaga ir kitomis sveikatos ugdymui reikalingomis priemonėmis | 4.3.1. Bendradarbiauti su Klaipėdos miesto visuomenės sveikatos biuru, atnaujinant metodinę medžiagą sveikos gyvensenos klausimais | 2021–2026 m. | Visuomenės sveikatos specialistė |
| 4.3.2. Skirti lėšas naujos metodinės literatūros, sveikatos priežiūros, pirmos pagalbos ir kitų priemonių įsigijimui | 2021–2026 m.  | Administracija, bibliotekininkė |
| 4.4.Progimnazijos partnerių įtraukimas | 4.4.1. Įgyvendinant sveikatingumo programą bendradarbiauti su Progimnazijos partneriais: Klaipėdos savivaldybės visuomenės sveikatos biuru ir visuomenės sveikatos centru; Klaipėdos policijos komisariatu; Klaipėdos vaiko teisių apsaugos skyriumi; Klaipėdos miesto švietimo pagalbos tarnyba; Klaipėdos miesto švietimo įstaigomis, priklausančiomis sveikatą stiprinančių mokyklų tinklui, Klaipėdos universitetu, Klaipėdos miesto profesinėmis mokyklomis | 2021–2026 m. | Administracija, SSG |
| Laukiamas rezultatas– dalyvaudami mokymuose pedagogai kels kvalifikaciją, atnaujins žinias apie sveikos gyvensenos ugdymą, sukauptą patirtį sveikatos stiprinimo klausimais perteiks mokiniams. Plėsis bendradarbiavimo su partneriais sveikatos stiprinimo srityje galimybės. |

5 veiklos sritis. SVEIKATOS UGDYMAS

Uždavinys– skatinti Progimnazijos mokytojus organizuoti ugdymo procesą taip, kad jis taptų įtraukiantis ir sveikatingas, kurti vaikų sveikatai palankią ugdymo(si) aplinką ir darbo metodus.

|  |  |  |  |
| --- | --- | --- | --- |
| Rodiklis | Priemonė | Priemonės įgyvendinimo data | Už priemonės įgyvendinimą atsakingi |
| 5.1. Sveikatos ugdymas įtrauktas į mokomųjų dalykų teminius planus, neformalaus švietimo programas | 5.1.1 Integruoti [Sveikatos ir lytiškumo ugdymo bei rengimo šeimai programą](https://www.vdu.lt/cris/handle/20.500.12259/61033) į mokomųjų dalykų, ugdymo sričių teminius–ilgalaikius planus, pasirenkamųjų dalykų programas | 2021–2026 m. | Pradinių klasių, dalykų mokytojai |
| 5.1.2 Žmogaus saugos ugdymas organizuojamas vadovaujantis Žmogaus saugos ugdymo bendrąja programa, patvirtinta Lietuvos Respublikos švietimo ir mokslo ministro 2012 m. liepos 18d. įsakymu Nr. V–1159 | 2021–2026 m. | Pradinių klasių, dalykų mokytojai |
| 5.1.3 Progimnazijos ugdymo plane numatyta ketvirtadalį pasaulio pažinimo pamokų 1–4 klasėse skirti tyrinėjimo–eksperimentavimo veiklai, mokymuisi netradicinėje aplinkoje | 2021–2026 m. | Pradinių klasių, dalykų mokytojai |
| 5.1.4 Progimnazijos ugdymo plane numatyta, jog 1v, 2v, 3v, 4v, 5v, 6v, 7v, 8v klasėse bus taikomi Valdorfo pedagogikos elementai | 2021–2026 m. | Pradinių klasių, dalykų mokytojai |
| 5.1.5 Progimnazijoje įgyvendinamas „Dalyko patyriminio mokymo(si) modelis“. 1–8 klasėse organizuojamos 24– 30 patyriminio ugdymo pamokos | 2021–2026 m. | Pradinių klasių, dalykų mokytojai |
| 5.1.6. Progimnazijoje vykdoma neformaliojo vaikų švietimo programa: sporto, šokio, dailės terapijos, maisto technologijų užsiėmimai 1–4 klasių mokiniams | 2021–2026 m. | Pedagogai, neformaliojo švietimo mokytojai |
| 5.1.7. Neformaliojo vaikų švietimo programa „Mažoji laboratorija“1–4 klasių mokiniams | 2021–2026 m. | Pradinių klasių mokytoja, direktoriaus pavaduotoja ugdymui |
| 5.2. Sveikatos ugdymas apima visą bendrąjį lavinimą | 5.2.1 Rengti „Žmogaus saugos dienos“ mokymus, pasitelkiant bendruomenės pareigūnus, GMP narius, Raudonojo kryžiaus draugijos narius ar kitų organizacijų atstovus | 2021–2026 m. | Pradinių klasių, dalykų mokytojai, sveikatos specialistė, psichologė, socialinė pedagogė |
| 5.2.2 Įtraukti bendruomenės narius į programos „eTwinning“ projekto ,Compelling and healthful learning‘ (Įtraukiantis ir sveikatingas mokymasis) dalyvavimą, projekto veiklas integruojant į mokomuosius dalykus | 2021–2026 m. | Pradinių klasių, dalykų mokytojai |
| 5.2.3 Savivaldybės, kitų institucijų organizuojamus prevencinius, sveikatos stiprinimo projektus („Sveikatiada“, „Sveikuolių sveikuoliai“, „Košės diena“) integruoti į mokomųjų dalykų veiklą | 2021–2026 m. | Pradinių klasių, dalykų mokytojai, sveikatos specialistė, SSG |
| 5.2.4 Sveikos mitybos užsiėmimai integruojami į dalykų pamokas, skatinant vaisių ir daržovių vartojimą, vandens gėrimą, saldintų gėrimą atsisakymą, greito maisto žalą organizmui | 2021–2026 m. | Pradinių klasių, dalykų mokytojai, sveikatos specialistė |
| 5.2.5. Vasaros dienos stovykla socialiai remiamiems 1–4 klasių mokiniams | 2021–2026 m. | Socialinė pedagogė, psichologė, pradinių klasių mokytojos |
| 5.2.6. Organizuoti ir dalyvauti Klaipėdos miesto bendrojo ugdymo mokyklų 1–4 klasių mokinių sveikos gyvensenos skatinimo projekte „Auginu ir augu pats“, veiklas integruojant į mokomuosius dalykus | 2021–2026 m. | Pradinių klasių mokytojos |
| 5.3. Sveikatos ugdymas apima įvairias sveikatos temas | 5.3.1. Numatytos sveikatinimo veiklos kryptys (sveikos mitybos skatinimas, sveikos aplinkos kūrimas, sužalojimų prevencija, užkrečiamųjų ligų profilaktika, psichinės sveikatos stiprinimas, fizinio aktyvumo skatinimas, alkoholio, rūkymo ir kt. psichotropinių medžiagų vartojimo prevencija), kurių įgyvendinimui bus pasitelktos įvairios užsiėmimų organizavimo metodikos: projektinės veiklos, išvykos, mokymai, diskusijos, akcijos, konkursai, protų mūšiai, pamokos, renginiai, praktiniai mokymai, viktorinos | 2021–2026 m. | Pradinių klasių, dalykų mokytojai, sveikatos specialistė, psichologė, socialinė pedagogė, SSG |
| 5.3.2. Progimnazijoje organizuoti veiklas paminint pasaulines ir tarptautines sveikatos stiprinimo ir prevencines dienas | 2021–2026 m. | Pradinių klasių, dalykų mokytojai, sveikatos specialistė, psichologė, socialinė pedagogė, SSG |
| Laukiamas rezultatas– aktyviai organizuojant sveikatos stiprinimo veiklas mokykloje mokiniai ir mokytojai įgis žinių, kurios formuos sveikatai palankius ir stiprinančius sprendimus kasdienėje veikloje. Dėl padidėjusio bendruomenės sąmoningumo tikimasi, jog mažės sergamumas, didės atsparumas žalingiems įpročiams.  |

6 veiklos sritis. SVEIKATĄ STIPRINANČIOS MOKYKLOS VEIKLOS SKLAIDA IR TĘSTINUMO LAIDAVIMAS

Uždavinys– dalintis sveikatos stiprinimo veiklos gerąja patirtimi progimnazijoje ir už jos ribų.

|  |  |  |  |
| --- | --- | --- | --- |
| Rodiklis | Priemonė | Priemonės įgyvendinimo data | Už priemonės įgyvendinimą atsakingi |
| 6.1. Sveikatos stiprinimo veiklos patirties sklaida progimnazijoje | 6.1.1.Ruošti metines ataskaitas „Sveikatą stiprinanti mokykla – veiklų ataskaita“ ir organizuoti gerosios patirties sklaidą progimnazijoje | 2021–2026 m. | SSG |
| 6.1.2. Informaciją, apie programą ir jos įgyvendinimą, pateikti mokyklos interneto svetainėje, e. dienyne | 2021–2026 m.  | SSG |
| 6.2. Sveikatą stiprinančios mokyklos veiklos patirties sklaida už mokyklos ribų | 6.2.1. Veiklos patirtimi dalintis spaudoje, konferencijose, miesto metodiniuose būreliuose | 2021–2026 m. | SSG |
| 6.2.2. Gerąja veiklos patirtimi dalintis su Lietuvos sveikatą stiprinančių mokyklų tinklo nariais, informaciją talpinti bendrame sveikatą stiprinančių mokyklų puslapyje www.smlpc.lt | 2021–2026 m. | SSG |
| Laukiamas rezultatas– vyks sveikatą stiprinančios mokyklos sampratos ir veiklos patirties sklaida mokykloje bei už jos ribų. |

**V SKYRIUS**

**SVEIKATOS STIPRINIMO PROGRAMOS ĮGYVENDIMO VERTINIMAS**

Vertinimo šaltiniai: Progimnazijos sveikatą stiprinančios veiklos programa bei ataskaita, Progimnazijos direktoriaus įsakymai, Progimnazijos tarybos, Vaiko gerovės komisijos, Sveikatos stiprinimo veiklos organizacinės grupės posėdžių protokolai, dalykų ilgalaikiai planai, neformaliojo ugdymo programos, finansinės ataskaitos, valgiaraščiai, bendradarbiavimo sutartys ir kt.

Vertinimo metodai: dokumentų analizė, aptarimai, diskusijos, veiklų stebėjimai, pokalbiai su mokiniais, tėvais, mokytojais, anketavimas, apklausos.

Siekiant kokybiško sveikatos stiprinimo programos įgyvendinimo, numatoma organizuoti priemonių įgyvendinimo stebėseną, už kurią atsakinga sveikatos stiprinimo veiklos organizavimo grupė, koordinuojama direktoriaus pavaduotojų ugdymui. Vertinimo procese nuolat dalyvauja mokytojai, pagalbos mokiniui specialistai, mokiniai, mokinių tėvai. Įsivertinimas atliekamas kasmet gruodžio mėnesį, analizė ir vertinimas atliekami Office365 platformoje.

**VI SKYRIUS**

**PROGRAMOS ĮGYVENDIMIMO LĖŠŲ ŠALTINIAI**

Programai įgyvendinti bus panaudotos valstybės, savivaldybės, 2 proc. bendruomenės narių, rėmėjų lėšos bei žmogiškieji ištekliai.

**VII SKYRIUS**

**BAIGIAMOSIOS NUOSTATOS**

Apie programos vykdymą bus atsiskaitoma Progimnazijos bendruomenei posėdžių ir susirinkimų metu, Progimnazijos interneto svetainėje. Atsižvelgiant į bendruomenės poreikius ir epidemiologinę situaciją, programa gali būti koreguojama.